**KOMPENSASJON FOR MERVERDIAVGIFT BETALT I 2018**

**1.0 Innledning**

Formålet med ordningen er å kompensere frivillige organisasjoner for merverdiavgift betalt ved kjøp av varer og tjenester i 2018. Alle enheter i Normisjon og Acta kan sende inn søknad. Endringer fra fjorårets søknadsrunde er i hovedsak at:

* Hvert underledd (regioner, forsamlinger, foreninger, leirsteder, skoler og andre virksomheter) må ha eget organisasjonsnummer registrert i Brønnøysundregistrene
* Hvert underledd må være registrert i Frivillighetsregisteret (mer informasjon her: <https://www.brreg.no/lag-og-foreninger/registrering-i-frivillighetsregisteret/>)
* Reisekostnader til / fra / i utlandet samt overføring av gaver til utlandet skal trekkes fra søknadsgrunnlaget

**Den interne fristen i Normisjon er satt til mandag 17. juni 2019 – gjerne tidligere.** Fristen for samlet søknad er 1. september 2019. Utbetaling forventes medio desember.

For 2017 fikk Normisjon refundert 12,2 millioner kroner i betalt merverdiavgift, og dette ble fordelt på nær 100 enheter inkludert i Normisjons søknad. Tildelingen utgjorde omtrent 75 % av søknadsbeløpet.

Det er fint om dere formidler informasjon om denne muligheten for kompensasjon av merverdiavgift til aktuelle enheter. Den vil også bli lagt ut på Normisjons hjemmeside:
[www.normisjon.no/ressurser/ressursdokumenter/momskompensasjonsasjon](http://www.normisjon.no/ressurser/ressursdokumenter/momskompensasjonsasjon)

**2.0 Hvordan skal det søkes?**

All informasjon om årets refusjon av merverdiavgift finnes på Lotteritilsynets hjemmeside, www.lottstift.no. Det er fint om den enkelte enhet også går igjennom denne veiledningen. Normisjon felleskontor vil også i år, på vegne av alle enheter i Normisjon, søke på grunnlag av en forenklet, sjablonmessig modell. Det vil således ikke være behov for å dokumentere den faktisk betalte merverdiavgiften i 2018. Foruten endringene nevnt over, er årets retningslinjer de samme som i fjor. Det samme gjelder behovet for dokumentasjon.

**3.0 Søknadsgrunnlaget**

Følgende dokumenter må sendes inn for å bli inkludert i Normisjons søknad:

* Resultatregnskap, balanse, noter og revisjonsberetning for 2018 (signert av valgt revisor)
* Vedlagte skjema i utfylt stand og med tilhørende dokumentasjon

Enheter med 5 millioner kroner eller mer i totale driftskostnader i 2018, skal i tillegg sende en egen revisorrapport (kalt «Rapport om faktiske funn» – dette i tillegg til ordinær revisjonsberetning). Denne utarbeides først når enhetens søknadsgrunnlag er ferdig.

**4.0 Refundert beløp**

Resultatet av søknaden vil normalt ikke bli avklart før i månedsskiftet november/desember. Det refunderte beløp vil da bli distribuert tilbake til de enkelte enheter i henhold til den relative andel av søknadsbeløpet. 1 % av det totale refunderte beløp vil bli trukket fra før distribusjon til enhetene. Dette skal dekke arbeidet med oppsett av søknaden fra Normisjon og kostnader knyttet til denne (revisorgjennomgang etc.).

**5.0 Innsending av søknadsgrunnlag**

Nødvendig dokumentasjon fortrinnsvis elektronisk til steinole@normisjon.no, eventuelt per post til

Normisjon v/ Stein Ole Kolstad Varhaug
Postboks 7153 St. Olavs plass
0130 Oslo

Ved spørsmål er du velkommen til å ta kontakt med Stein Ole Kolstad Varhaug på telefon 996 37 046, eller på e-post steinole@normisjon.no.

**Følgeskjema for grunnlag for søknad om refusjon av merverdiavgift betalt i 2018 (alle poster MÅ fylles ut)**

**Enheten**

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Organisasjonsnummer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontonummer i bank: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kontaktperson**

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonnummer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-postadresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**For å få et korrekt grunnlag for søknad til Lotteri- og stiftelsestilsynet, bes følgende spørsmål besvares så presist som mulig ut fra revidert regnskap for 2018:**

1a. Inkluderer regnskapet kostnader som ikke er knyttet til arbeidet med å realisere Normisjons visjon (f.eks. forretningsvirksomhet eller lignende)?

 Ja \_\_\_ Nei \_\_\_

1b. Hvis ja, gi en kort beskrivelse med angivelse av hvilke kostnader dette gjelder:

2a. Inkluderer regnskapet kostnader til nybygg, påbygg eller vesentlige oppgraderinger av bygninger eller annen fast eiendom?

 Ja \_\_\_ Nei \_\_\_

2b. Hvis ja, angi beløpet i hele NOK i 2018: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3a. Inkluderer regnskapet avskrivninger av tidligere års aktiverte investeringer i, eller påkostninger på bygg, anlegg eller annen fast eiendom?

Ja \_\_\_ Nei \_\_\_

3b. Hvis ja, angi beløpet i hele NOK i 2018: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4a. Inkluderer regnskapet drifts- og vedlikeholdskostnader knyttet til bygg, anlegg eller annen fast eiendom beregnet for **permanent ekstern utleie**?

 (Ved utleie til enheter innen egen organisasjon må drifts- eller vedlikeholdskostnader trekkes fra dersom enheten det leies til også kommer inn under målgruppen for ordningen)

Ja \_\_\_ Nei \_\_\_

4b. Hvis ja, gi en opplisting av type kostnader og beløp i hele NOK i 2018:

5a. Inkluderer regnskapet kostnader knyttet til anleggsinvesteringer som omfattes av ordningen for kompensasjon av merverdiavgift for idrettslag?

Ja \_\_\_ Nei \_\_\_

5b. Hvis ja, gi en opplisting av type kostnader og beløp i 2018:

6a. Inkluderer regnskapet overføringer til egen organisasjon eller samarbeidspartnere **i utlandet**? Overføringer til sentralledd medtas ikke her.

 Ja \_\_\_ Nei \_\_\_

6b. Hvis ja, angi beløpet i hele NOK i 2018: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7a. Inkluderer regnskapet enten lønnskostnader knyttet til eget personell stasjonert i utlandet, kjøp av vare/tjeneste forbrukt i utlandet,
eller reise til / i / fra utland?

 Ja \_\_\_ Nei \_\_\_

7b. Hvis ja, gi en opplisting av type kostnader og beløp i 2018:

8a. Inkluderer regnskapet kostnader knyttet til momspliktig virksomhet?

 Ja \_\_\_ Nei \_\_\_

8b. Hvis ja, gi en opplisting av type kostnader og beløp i hele NOK i 2018:

9a. Inkluderer regnskapet overføringer eller tilskudd til egen eller andre organisasjoner i Norge?

 Ja \_\_\_ Nei \_\_\_

9b. Hvis ja, sett opp en oversikt over disse og angi beløp i hele NOK i 2018:

10a. Inkluderer regnskapet kostnader til utførelse av tjenester kompensert gjennom lov av 12.12.2003 nr 108 (gjelder frivillige organisasjoner som produserer helse-, undervisnings- eller sosiale tjenester som kommune eller fylkeskommune er pålagt å utføre etter lov)?

 Ja \_\_\_ Nei \_\_\_

10b. Hvis ja, angi de totale kostnader for denne virksomheten i hele NOK i 2018:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11a. Inkluderer regnskapet kostnader som har til formål å skaffe eieren økonomisk års- eller likvidasjonsutbytte?

 Ja \_\_\_ Nei \_\_\_

11b. Hvis ja, angi beløpet i hele NOK i 2018: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I tillegg til disse spørsmålene knyttet til regnskapet for 2018, bes følgende spørsmål besvart kort:

12. Hva er enhetens formål:

13. Hva er enhetens hovedaktivitet(er) for å oppfylle formålet:

14. Beskrivelse av gratis arbeidsinnsats knyttet til enhetens aktivitet(er):

15. Kort beskrivelse av kontingenter, gaver og annet som enheten mottar:

16. Hva var enhetens samlede driftskostnader i 2018? \_\_\_\_\_\_\_\_\_\_\_\_\_\_\_\_\_

Dato: \_\_\_\_\_\_\_\_\_\_\_ Signatur: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NB! Husk å legge ved regnskap med underskrift av enhetens valgte revisor.

Eventuelle utfyllende kommentarer til spørsmål eller svar: